**Agrárminiszter**

a közalkalmazottak jogállásáról szóló 1992. évi XXXIII. törvény 20/A. §-a alapján

pályázatot hirdet

**az AM Kelet-magyarországi Agrárszakképző Központ, Mezőgazdasági Szakgimnázium, Szakközépiskola és Kollégiumnál   
  
gazdasági dolgozó munkakörben gazdasági főigazgató-helyettes (magasabb vezető)**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**  
A vezetői megbízás határozott időre, 5 évig szól.

**A munkavégzés helye:**

Bács-Kiskun megye, 6440 Jánoshalma, Béke tér 13.

**A beosztáshoz tartozó, illetve a vezetői megbízással járó lényeges feladatok:**

Az intézmény gazdasági főigazgató-helyetteseként irányítja és ellenőrzi az intézmény gazdasági szervezetét, gazdasági intézkedéseket hoz, ellátja a költségvetési szerv működtetésével, üzemeltetésével kapcsolatos, valamint a költségvetési szerv vagyongazdálkodása körében a beruházással, a vagyon használatával, hasznosításával, védelmével kapcsolatos feladatokat. Felelős a költségvetési szerv költségvetésének megtervezéséért, a gazdálkodással, könyvvezetéssel és a finanszírozással kapcsolatos feladatok ellátásáért, továbbá az adatszolgáltatási, beszámolási kötelezettségek teljesítéséért, a pénzügyi, számviteli rend betartásáért. Az intézmény gazdasági szervezete a fenntartó kijelölése alapján, a munkamegosztásra vonatkozó megállapodás szerint, ellátja a hozzá rendelt az Agrárminisztérium fenntartásában levő iskola/iskolák pénzügyi-gazdasági feladatait.

**Illetmény és juttatások:**

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013.(VIII.30.) Korm. rendelet rendelkezései az irányadók.

**Pályázati feltételek:**

-  Egyetem, illetve főiskola,

-  az államháztartásról szóló 2011. évi CXCV. törvény végrehajtásáról szóló 368/2011. (XII.31.) Korm. rendelet 12. § (1) és (2) bekezdéseiben foglaltaknak megfelelően felsőoktatásban szerzett végzettség és emellett okleveles könyvvizsgálói vagy államháztartási mérlegképes könyvelői szakképesítés, vagy az engedélyezés szempontjából ezzel egyenértékű szakképesítés, vagy

- gazdasági vezetői, belső ellenőri, érvényesítői, pénzügyi ellenjegyzői – 2012. január1. előtt az államháztartásról szóló 2011. évi CXCV. törvény szerinti ellenjegyzői -, vagy a számvitelről szóló 2000. évi C. törvény (továbbiakban: Szt.) 150. § (1) és (2) bekezdése szerinti feladatok ellátásában költségvetési szervnél legalább öt éves igazolt szakmai gyakorlat, valamint mérlegképes könyvelői szakképesítés vagy a felsőoktatásban szerzett gazdasági szakképzettség;

-  vagyonnyilatkozat tételi eljárás lefolytatása;

- magyar állampolgárság, vagy külön jogszabály szerint jog a szabad mozgáshoz és tartózkodáshoz, illetve bevándorlási vagy letelepedési engedély;

-  a munkakör ellátásához szükséges számítástechnikai programok ismerete, illetőleg biztos felhasználói ismeret;

-  büntetlen előélet.

**A pályázat elbírálásánál előnyt jelent:**

-    közoktatási intézményben gazdasági vezetői beosztásban szerzett gyakorlat;

-  amennyiben a pályázó szerepel az Szt. 151. § (3) bekezdése szerinti nyilvántartásban, és rendelkezik a tevékenység ellátására jogosító engedéllyel.

**A pályázat részeként benyújtandó iratok, igazolások:**

- Részletes életutat bemutató szakmai önéletrajz, az eddigi munkahelyek, munkakörök feltüntetésével, a szakmai munka részletes ismertetésével;

-  Iskolai végzettséget, szakképzettséget igazoló iratok másolata;

-  Amennyiben a pályázó szerepel az Szt. 151. § (3) bekezdése szerinti nyilvántartásban és rendelkezik a tevékenység ellátására jogosító engedéllyel, az azt igazoló dokumentumok másolata;

-    90 napnál nem régebbi keltezésű hatósági erkölcsi bizonyítvány, mely igazolja a büntetlen előéletet, valamint azt, hogy a pályázó nem áll a közalkalmazotti jogviszony létesítéséhez szükséges foglalkozás gyakorlásától való eltiltás hatálya alatt, vagy nyilatkozat arról, hogy a pályázat pozitív elbírálása esetén az erkölcsi bizonyítványt a megbízás napjáig a pályázó eredetben bemutatja;

-    Nyilatkozat, amelyben a pályázó vállalja gazdasági főigazgató-helyettessé történő megbízása esetén a vagyonnyilatkozat-tételi kötelezettséget;

-   Nyilatkozat, amelyben a pályázó hozzájárul a pályázati anyagában foglalt személyes adatainak a pályázati eljárással összefüggésben szükséges kezeléséhez;

-    Orvosi igazolás, amellyel a pályázó a magasabb vezetői beosztás ellátására alkalmas egészségügyi állapotát igazolja.

**A beosztás betölthetőségének időpontja:**

A beosztás legkorábban a pályázatok elbírálását követően azonnal betölthető.

**A pályázat benyújtásának határideje:** 2019. január 17.

A pályázati kiírással kapcsolatosan további információt Lórántné Horváth Tímea Sarolta , az Agrárszakképzési Főosztály vezetője délelőtt 8 és 11 óra között nyújt, a 06-1-795-8442 -es telefonszámon.

**A pályázatok benyújtásának módja:**

        Postai úton, a pályázatnak a Agrárminiszter címére történő megküldésével ( , . ). Kérjük a borítékon feltüntetni a pályázati adatbázisban szereplő azonosító számot: SzIF/1820/2018. , valamint a beosztás megnevezését: gazdasági dolgozó munkakörben gazdasági főigazgató-helyettes.         Postai úton, a pályázatnak a Agrárminiszter címére történő megküldésével (1055 Budapest, Kossuth Lajos tér 11. ). Kérjük a borítékon feltüntetni a pályázati adatbázisban szereplő azonosító számot: SzIF/1820/2018., valamint a munkakör megnevezését: gazdasági dolgozó munkakörben gazdasági főigazgató-helyettes.

-     Elektronikus úton "SzIF/1820/2018., AM ASzK gazdasági főigazgató-helyettes" tárggyal dr. Litavecz Anna főosztályvezető részére a hatterintezmenyek@am.gov.hu e-mail címen keresztül

Elektronikus úton részére a E-mail címen keresztül

**A pályázat elbírálásának módja, rendje:**

A határidőt követően megküldött, a pályázati feltételeknek nem megfelelő pályázat érvénytelen. Az érvényes pályázatok előzetes szűrése után a benyújtási határidőt követő 21 napon belül a pályázókat legalább háromtagú bíráló bizottság hallgatja meg. A gazdasági főigazgató-helyettes személyéről - a bizottság véleményét mérlegelve- a pályázati határidő lejártát követő 60 napon belül az agrárminiszter dönt. A döntésről valamennyi pályázó elektronikus úton kap értesítést.

**A pályázat elbírálásának határideje:** 2019. március 18.

**A pályázati kiírás további közzétételének helye, ideje:**

-          [www.kozigallas.gov.hu](http://www.kozigallas.gov.hu) internetes oldal - 2018. december 17.

-          Az oktatási intézmény honlapja - 2018. december 17.

**A munkáltatóval kapcsolatos egyéb lényeges információ:**

A pályázatban csak a kiírás feltételeinek mindenben megfelelő, határidőre beérkezett dokumentumokkal rendelkező pályázó vesz részt. Hiánypótlásnak nincs helye. A gazdasági főigazgató-helyettest az agrárminiszter nevezi ki, azonban felette a munkáltatói jogokat az intézmény vezetője gyakorolja. Vezetői megbízást az a személy kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.